CELEX: 32015R2323
Language: lv
Date: 2015-12-11 00:00:00
Title: Komisijas Īstenošanas regula (ES) 2015/2323 (2015. gada 11. decembris), ar ko groza Īstenošanas regulu (ES) 2015/220, ar kuru nosaka noteikumus par to, kā piemērojama Padomes Regula (EK) Nr. 1217/2009

12.12.2015   
            
            
               LV
            
            
               Eiropas Savienības Oficiālais Vēstnesis
            
            
               L 328/97
            
         KOMISIJAS ĪSTENOŠANAS REGULA (ES) 2015/2323
   (2015. gada 11. decembris),
   ar ko groza Īstenošanas regulu (ES) 2015/220, ar kuru nosaka noteikumus par to, kā piemērojama Padomes Regula (EK) Nr. 1217/2009
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1217/2009, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Savienībā (1), un jo īpaši tās 5.a panta 2. un 4. punktu, 8. panta 3. punkta trešo daļu un 19. panta 3. punktu,
   tā kā:
   
               (1)
            
            
               Komisijas Īstenošanas regulas (ES) 2015/220 (2) II pielikumā ir noteikts pārskatus iesniedzošo saimniecību skaits katrā dalībvalstī un katrā lauku saimniecību grāmatvedības datu tīkla (FADN) apgabalā. Lauksaimniecības strukturālo pārmaiņu dēļ Somijā ir samazinājies saimniecību skaits, tāpēc ir lietderīgi attiecīgi samazināt pārskatus iesniedzošo Somijas saimniecību skaitu, kas noteikts minētajā pielikumā.
            
         
               (2)
            
            
               Saskaņā ar Regulas (EK) Nr. 1217/2009 I pielikumu Horvātija trīs gadu laikposmā pēc iestāšanās Savienībā ir viens FADN apgabals. Šis termiņš tuvojas beigām, tāpēc Īstenošanas regulas (ES) 2015/220 II pielikumā būtu jānosaka pārskatus iesniedzošo saimniecību skaits katrā minētās dalībvalsts FADN apgabalā.
            
         
               (3)
            
            
               Ņemot vērā šajā regulā paredzētās izmaiņas, būtu jāatļauj Somijai un Horvātijai pārskatīt atlases plānus 2016. pārskata gadam.
            
         
               (4)
            
            
               Īstenošanas regulas (ES) 2015/220 VIII pielikumā ir noteikta saimniecību apgrozījumu pārskata elementu forma un izkārtojums. Skaidrības labad minētajā pielikumā būtu jāparedz papildu informācija par dažām norādēm un definīcijām.
            
         
               (5)
            
            
               Šajā regulā paredzētie pasākumi ir saskaņā ar Lauku saimniecību grāmatvedības datu tīkla komitejas atzinumu,
            
         IR PIEŅĒMUSI ŠO REGULU.
   1. pants
   Īstenošanas regulu (ES) 2015/220 groza šādi:
   
               1)
            
            
               regulas 3. panta 2. punktā pievieno šādu daļu:
               “Somija un Horvātija var pārskatīt attiecīgos paziņotos atlases plānus 2016. pārskata gadam. Pārskatītos atlases plānus minētajam pārskata gadam tās paziņo Komisijai līdz 2016. gada 31. martam.”;
            
         
               2)
            
            
               regulas II un VIII pielikumu groza saskaņā ar šīs regulas pielikumu.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2016. pārskata gada.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 11. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 328, 15.12.2009., 27. lpp.
   
   
      (2)  Komisijas 2015. gada 3. februāra Īstenošanas regula (ES) 2015/220, ar kuru nosaka noteikumus par to, kā piemērojama Padomes Regula (EK) Nr. 1217/2009, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Savienībā (OV L 46, 19.2.2015., 1. lpp.).
   
      PIELIKUMS
      Īstenošanas regulas (ES) 2015/220 II un VIII pielikumu groza šādi:
      
                  1)
               
               
                  regulas II pielikumu groza šādi:
                  
                              a)
                           
                           
                              rindu, kas attiecas uz Horvātiju, aizstāj ar šādu:
                              
                                          “HORVĀTIJA
                                       
                                    
                                          861
                                       
                                       
                                          Jadranska Hrvatska
                                       
                                       
                                          329
                                       
                                    
                                          862
                                       
                                       
                                          Kontinentalna Hrvatska
                                       
                                       
                                          922
                                       
                                    
                                          Horvātija kopā
                                       
                                       
                                          1 251”
                                       
                                    
                        
                              b)
                           
                           
                              rindas, kas attiecas uz Somiju, aizstāj ar šādām:
                              
                                          “SOMIJA
                                       
                                    
                                          670
                                       
                                       
                                          Etelä-Suomi
                                       
                                       
                                          403
                                       
                                    
                                          680
                                       
                                       
                                          Sisä-Suomi
                                       
                                       
                                          229
                                       
                                    
                                          690
                                       
                                       
                                          Pohjanmaa
                                       
                                       
                                          208
                                       
                                    
                                          700
                                       
                                       
                                          Pohjois-Suomi
                                       
                                       
                                          110
                                       
                                    
                                          Somija kopā
                                       
                                       
                                          950”
                                       
                                    
                        
            
                  2)
               
               
                  regulas VIII pielikumu groza šādi:
                  
                              a)
                           
                           
                              septītās daļas trešo ievilkumu attiecībā uz saimniecības apgrozījuma pārskata datu precizitātes pakāpi aizstāj ar šādu:
                              
                                          “—
                                       
                                       
                                          platības: platību izsaka āros (1 a = 100 m2), izņemot platību sēnēm, ko izsaka kopējās apsētās platības kvadrātmetros, un izņemot M tabulu “Subsīdijas”, kur pamatvienības ir jāreģistrē ha,”;
                                       
                                    
                        
                              b)
                           
                           
                              A tabulā iedaļā “A.CL. Klases” pirmo teikumu par kategoriju A.CL.180.C. aizstāj ar šādu:
                              “A.CL.180.C. Struktūrfondu apgabals: jānorāda, kurā no reģioniem, kas minēti Eiropas Parlamenta un Padomes Regulas (ES) Nr. 1303/2013 (1) 90. panta 2. punkta a), b) vai c) apakšpunktā, atrodas lielākā daļa no saimniecības lauksaimniecībā izmantotās zemes.
                              
                                 (1)  Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (OV L 347, 20.12.2013., 320. lpp.).”;"
						
                           
                        
                              c)
                           
                           
                              B tabulā iedaļā “B.UT. LIZ, ko izmanto nomnieks” kategorijas B.UT.20.A pirmo daļu aizstāj ar šādu:
                              “B.UT.20.A LIZ (aramzeme, ilggadīgās ganības, ilggadīgās kultūras un piemājas dārziņi), ko apstrādā persona, kura nav īpašnieks, mūža nomnieks vai rentnieks, bet kura nomā minēto platību (noma ir maksājama naudā un/vai natūrā, ko parasti nosaka iepriekš, un tā parasti nemainās atkarībā no lauksaimniecības darbības rezultātiem), un/vai LIZ, kuru apsaimnieko ar līdzīgiem valdījuma noteikumiem.”;
                           
                        
                              d)
                           
                           
                              H tabulā 5062. kategorijas rindu aizstāj ar šādu:
                              
                                          “5062
                                       
                                       
                                          
                                             FO
                                          
                                       
                                       
                                          Nodokļi un citi maksājumi par zemi un ēkām”;
                                       
                                       
                                           
                                       
                                       
                                          —
                                       
                                    
                        
                              e)
                           
                           
                              H tabulā pirmās daļas pirmo teikumu aizstāj ar šādu:
                              “Dalībvalstīm, kuras kādreiz izmantojušas Komisijas Īstenošanas regulas (ES) Nr. 385/2012 (2) 3. pantā paredzēto iespēju, 2014.–2016. pārskata gadā to datu sniegšana, kas apzīmēti ar 3031.–3033. kodu, ir fakultatīva.
                              
                                 (2)  Komisijas 2012. gada 30. aprīļa Īstenošanas regula (ES) Nr. 385/2012 par lauku saimniecības apgrozījuma pārskatu, kas izmantojams, lai noteiktu lauku saimniecību ieņēmumus un analizētu šo saimniecību saimniecisko darbību (OV L 127, 15.5.2012., 1. lpp.).”;"
						
                           
                        
                              f)
                           
                           
                              zem virsraksta “INFORMĀCIJAS GRUPAS K TABULĀ” aiz trešās daļas, zem nosaukuma “Daudzums (Q sleja)” otro teikumu aizstāj ar šādu:
                              “Biškopības produktu, kas nav medus (700. kods), daudzumu izsaka centneros “medus ekvivalenta”.”;
                           
                        
                              g)
                           
                           
                              zem virsraksta “INFORMĀCIJAS GRUPAS L TABULĀ” iedaļā “L.SA Pārdošana” pēdējo daļu aizstāj ar šādu:
                              “Dotācijas un subsīdijas, kas pārskata gada laikā saņemtas par produktiem, realizācijas kopējā summā neiekļauj; tās norāda M tabulā “Subsīdijas” atbilstīgajā kategorijā (2110.–2900. kods). Ja ir zināmas tirdzniecības izmaksas (ja tādas ir), tās neatskaita no realizācijas kopsummas, bet norāda H tabulā “Ražošanas līdzekļi” atbilstīgajā īpašo ar citām ienākumus nesošām darbībām saistītu izmaksu kategorijā (4010. līdz 4090. kods).”